Марко Ганчев
Ода на скучния вестник

chitanka.info

Преди си беше много по-добре:

и скучен вид, и скучно слово.

Човек за пет минути разбере,

че няма нищо ново и — готово.

Сега: заглавки, снимки, цветове,

и площ четворно по-голяма.

И трябва да се бавя с часове,

додето разбера, че пак е слама.

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.